**Likumprojekta „Grozījumi** **Valsts un pašvaldību institūciju amatpersonu un darbinieku atlīdzības likumā” sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| **1.** | **Pamatojums** | Likumprojekts „Grozījumi Valsts un pašvaldību institūciju amatpersonu un darbinieku atlīdzības likumā” (turpmāk – likumprojekts) izstrādāts pamatojoties uz Ministru kabineta 2009. gada 19. novembra rīkojumu Nr. 797 „Par Koncepciju par Civillikuma Mantojuma tiesību daļas modernizāciju”.  |
| **2.** | **Pašreizējā situācija un problēmas** | Tieslietu ministrija, sagatavojot likumprojektu „Grozījumi Civillikumā”, kas paredz, ka, lai precīzāk izteiktu Civillikumā ietverto institūtu būtību, plānots atteikties no termina „neatraidāmais mantinieks” lietošanas, t.i., vārdus „neatraidāmais mantinieks”, aizvietojot ar vārdiem „neatņemamās daļas tiesīgais”, izvērtēja normatīvos aktus, kurus varētu skart minētais grozījums. Izvērtēšanas laikā tika konstatēts, ka vairākos normatīvajos aktos ir lietota terminoloģija, kas atbilst Civillikumā Mantojuma tiesību daļā lietotājai terminoloģijai, bet citos normatīvajos aktos terminoloģija tiek lietota pretēji tās būtībai, kas noteikta Civillikumā. Proti, normatīvajos aktos tiek lietots termins „neatraidāmie mantinieki”.Valsts un pašvaldību institūciju amatpersonu un darbinieku atlīdzības likuma 19. panta ceturtā daļa noteic, ka, ja amatpersonu (darbinieku), izņemot karavīrus, amata (dienesta, darba) pienākumi ir saistīti ar dzīvības vai veselības apdraudējumu (risku) un tās gājušas bojā vai mirušas gada laikā pēc nelaimes gadījuma tajā gūto veselības bojājumu dēļ, šīs amatpersonas (darbinieki) tiek apbedītas par valsts budžeta līdzekļiem un to neatraidāmajiem mantiniekiem izmaksā vienreizēju pabalstu 50 000 latu apmērā. Savukārt minētā likuma 21. panta ceturtās daļas ievaddaļa noteic, ka bojā gājušo aktīvā dienesta karavīru neatraidāmajiem mantiniekiem izmaksā pabalstu 50 000 latu apmērā un septītā daļa noteic, ka, ja karavīrs aktīvā dienesta laikā neuzmanības dēļ gājis bojā vai guvis veselības bojājumu un kļuvis par invalīdu, bet bojāejas vai veselības bojājuma cēlonis nav saistīts ar tiešo dienesta pienākumu pildīšanu vai viņa ļaunprātīgu vai nepiedienīgu rīcību, viņam vai viņa neatraidāmajiem mantiniekiem var izmaksāt daļu no šajā pantā noteiktā pabalsta, kura apmēru katrā atsevišķajā gadījumā nosaka aizsardzības ministrs.Tātad, no minētājām normām izriet, ka Valsts un pašvaldību institūciju amatpersonu un darbinieku atlīdzības likumā minētos pabalstus izmaksā tikai tajā gadījumā, ja uzsākta mantojuma lieta un tajā iesniegts testaments, t.i., testamentārās mantošanas gadījumā. Tieslietu ministrija, izvērtējot minētās normas, secināja, ka pabalsta saņemšanai nav nepieciešams apstiprināties mantojuma tiesībās un nav nepieciešams iesniegt zvērināta notāra izsniegto mantojuma apliecību vai tiesas nolēmumu, lai pieteiktos pabalsta saņemšanai. Personai jāsniedz ziņas, kas pierāda, ka persona ir mirušā laulātais vai lejupējais radinieks, bet, ja pēdējo nav, tuvākās pakāpes augšupējais radinieks. Civillikuma 423. pants noteic, ka neatraidāmie mantinieki ir laulātais un lejupējie, bet, ja pēdējo nav, tad tuvākās pakāpes augšupējie. Minētais regulējums Civillikumā ir ietverts sadaļā par testamentāro mantošanu. Tās nozīmē, ka termins „neatraidāmais mantinieks” tiks lietots tikai un vienīgi gadījumā, kad pastāv testamentārā mantošana. Koncepcijā arī ir norādīts, ka attiecībā uz neatraidāmo mantinieku un neatņemamās daļas institūtu tiesību teorijā pastāv divas izpratnes:*formālā neatraidāmo mantinieku izpratne –* testatoram, taisot testamentu, tajā katrā ziņā jāmin par saviem vistuvākajiem mantiniekiem, vai nu atstājot tiem kādu noteiktu mantojuma daļu, vai arī atstumjot tos no mantojuma; *materiālā neatraidāmo mantinieku izpratne* – tiek ieviests neatņemamās daļas institūts, kas nozīmē, ka neatraidāmiem mantiniekiem ir tiesības prasīt ekonomiski novērtējamu daļu no mantojamās mantas. Bet šīs personas ar to nekļūst par mantiniekiem.Neatraidāmais mantinieks pēc likuma jēgas drīkst pretendēt nevis uz noteiktu mantojuma daļu kā tādu, bet tikai uz sev pienākošās daļas vērtību (Civillikuma 425. panta pirmā daļa).Tātad, ņemot vērā minēto, secināms, ka Valsts un pašvaldību institūciju amatpersonu un darbinieku atlīdzības likumā minēto pabalstu saņemšana nav pakārtota testamentārai vai likumiskai mantošanai. |
| **3.** | **Saistītie politikas ietekmes novērtējumi un pētījumi** | I.Šermukšņa, P.Bulava, J.Solovjakova, E. Virko veiktais pētījums „Identificētie problēmu jautājumi Latvijas Republikas mantojuma tiesību regulējumā”. Ar pētījumu un tajā izdarītajiem secinājumiem iespējams iepazīties Tieslietu ministrijas interneta mājas lapā: <http://www.tm.gov.lv/lv/ministrija/imateriali/petijumi.html> |
| **4.** | **Tiesiskā regulējuma mērķis un būtība** | Likumprojekts paredz aizstāt Valsts un pašvaldību institūciju amatpersonu un darbinieku atlīdzības likuma 19. panta ceturtajā daļā un 21. panta ceturtās daļas ievaddaļā vārdus „neatraidāmajiem mantiniekiem” ar vārdiem „laulātajiem un lejupējiem, bet, ja pēdējo nav, tad tuvākās pakāpes augšupējiem”, un minētā panta septītajā daļā vārdus „neatraidāmajiem mantiniekiem” ar vārdiem „laulātajam un lejupējiem, bet, ja pēdējo nav, tad tuvākās pakāpes augšupējiem”, lai tiesību normas lietotājs varētu gūt juridiski skaidru un nepārprotamu priekšstatu par attiecīgu normu, to darbību un nepieļautu normas nepareizu interpretāciju. |
| **5.** | **Projekta izstrādē iesaistītās institūcijas** | Likumprojektu izstrādāja ar tieslietu ministra 2009. gada 23. decembra rīkojumu Nr. 1-1/435 izveidotā darba grupa normatīvo aktu projektu, kas saistīti ar Koncepcijas par Civillikuma Mantojuma tiesību daļas modernizācijas īstenošanu, izstrādei.Darba grupas sastāvā tika iekļauti pārstāvji no Tieslietu ministrijas, Finanšu ministrijas, Labklājības ministrijas, Latvijas Universitātes, Latvijas Zvērinātu notāru padomes un Latvijas Zvērinātu tiesu izpildītāju padomes, kā arī tiesneši, zvērināti notāri un zvērināti advokāti.  |
| **6.** | **Iemesli, kādēļ netika nodrošināta sabiedrības līdzdalība** | Grozījumi ir vērsti uz terminoloģijas maiņu, līdz ar to nav nepieciešams nodrošināt sabiedrības līdzdalību. |
| **7.** | **Cita informācija** | Nav. |

|  |
| --- |
| II. Tiesību akta projekta ietekme uz sabiedrību |
| **1.** | **Sabiedrības mērķgrupa** |  Likumprojektā ietvertais regulējums skar to sabiedrības daļu, kas saskaņā ar Valsts un pašvaldību institūciju amatpersonu un darbinieku atlīdzības likumā noteikto regulējumu varētu pieprasīt minētajā likumā 19. panta ceturtajā daļā un 21. panta ceturtajā un septītajā daļa paredzēto pabalstu. |
| **2.** | **Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt** | Projekts šo jomu neskar. |
| **3.** | **Tiesiskā regulējuma finansiālā ietekme** | Projekts neietekmē sabiedrības izmaksas saistībā ar pabalsta saņemšanu. |
| **4.** | **Tiesiskā regulējuma nefinansiālā ietekme** | Projekts paredz nodrošināts vienlīdzīgas tiesības un iespējas pabalsta saņemšanai ne tikai testamentārās mantošanas gadījumā, bet arī gadījumos, kad pastāv likumiskā vai līgumiskā mantošana, vai arī vispār nav ierosināta mantojuma lieta. |
| **5.** | **Administratīvās procedūras raksturojums** | Projekts šo jomu neskar. |
| **6.** | **Administratīvo izmaksu monetārs novērtējums** | Projekts šo jomu neskar. |
| **7.** | **Cita informācija** | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| *Projekts šo jomu neskar.* |

|  |
| --- |
| IV. Tiesību akta projekta ietekme uz spēkā esošo tiesību normu sistēmu |
| **1.** | **Nepieciešamie saistītie tiesību aktu projekti** | Vienlaikus ar likumprojekta spēkā stāšanos nepieciešams nodrošināt grozījumu izstrādi:Ministru kabineta 2010.gada 21.jūnija noteikumos Nr. 565 „Noteikumi par valsts un pašvaldību institūciju amatpersonu un darbinieku sociālajām garantijām”, lai tos saskaņotu ar attiecīgajiem grozījumiem likumprojektā – par atbildīgo par grozījumu izstrādi šajos noteikumos nosakot Tieslietu ministriju.Ministru kabineta noteikumu projekts tiks izstrādāts triju mēnešu laikā pēc likumprojekta pieņemšanas Saeimā 2.lasījumā, lai tas varētu stāties spēkā vienlaicīgi ar attiecīgiem grozījumiem. |
| **2.** | **Cita informācija** | Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| *Projekts šo jomu neskar.* |

|  |
| --- |
| **VI. Sabiedrības līdzdalība un šīs līdzdalības rezultāti** |
| *Projekts šo jomu neskar.* |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | **Projekta izpildē iesaistītās institūcijas**  | Likumprojekta izpildi atbilstoši ārējos normatīvajos aktos nostiprinātajai kompetencei nodrošinās valsts pārvaldes iestādes. |
| 2. | **Projekta izpildes ietekme uz pārvaldes funkcijām**  | Projekts šo jomu neskar. |
| 3. | **Projekta izpildes ietekme uz pārvaldes institucionālo struktūru.****Jaunu institūciju izveide** | Saistībā ar likumprojekta izpildi nav nepieciešams veidot jaunas institūcijas. |
| 4. | **Projekta izpildes ietekme uz pārvaldes institucionālo struktūru.****Esošu institūciju likvidācija** | Saistībā ar likumprojekta izpildi netiks likvidētas esošās institūcijas. |
| 5. | **Projekta izpildes ietekme uz pārvaldes institucionālo struktūru.****Esošu institūciju reorganizācija** | Saistībā ar likumprojekta izpildi nav plānota esošo institūciju reorganizācija vai apvienošana. |
| **6.** | **Cita informācija** | Nav. |

Tieslietu ministrs G. Bērziņš

17.05.2012 11:11

1146

Paipala

67036934, olga.paipala@tm.gov.lv